b'\n_START_ARTICLE_\nViljandi lipp\n_START_PARAGRAPH_\nViljandi lipp on Viljandi maakonnas asuva Eesti linna Viljandi lipp._NEWLINE_Lipp on kinnitatud 20. mail 1992.\n_START_SECTION_\nLipu kirjeldus\n_START_PARAGRAPH_\nViljandi linna ristk\xc3\xbclikukujuline lipp koosneb kahest v\xc3\xb5rdsest horisontaalsest laiust. \xc3\x9clemine laid on helesinine (koobaltsinine) ning alumine valge. Helesinine laid vastab v\xc3\xa4rvilt Viljandi vapi sinisele, Pantone v\xc3\xa4rviskaala j\xc3\xa4rgi PMS 299-C (l\xc3\xa4ikiv) ja 299-U (matt)._NEWLINE_Lipu pikkuse ja laiuse suhe on 2:1 ning normaalsuurus 220x110 cm.'